Waaghalsige sprong weer uitgestelFelix Baumgartner Felix Baumgartner het besluit om nie ‘n tweede poging aan te wend om Donderdag ‘n supersoniese sprong oor New Mexico uit te voer nie. Baumgartner het Dinsdag sy poging weens windsterkte laat vaar, maar sy span het gehoop dat die weerstoestande hom Donderdag sou toelaat om weer te probeer. Sy meteoroloog het egter Woensdag bevestig dat die weersomstandighede nie teen Donderdag sou opklaar nie. Die span sal vergader om verdere planne te beraam. Baumgartner wil graag die eerste vryvaller wees wat die klankgrens breek deur uit ‘n kapsule te spring wat sowat 23 myl (37 km) hoog in die stratosfeer dryf. Die spring is Maandag weens die weer uitgestel, en Dinsdag weer ter elfder ure laat vaar. Die ballon is só delikaat dat dit slegs kan opstyg wanneer die wind teen minder as 3 km/h op die grond waai.